આગની માહિતી આપતાં સ્થાનિક રહેવાસી પ્રફુલ મહેતાએ ‘મિડ-ડે’ને કહ્યું હતું કે ‘ગઈ કાલે સવારે સાડાચાર વાગ્યે સોસાયટીના બેઝમેન્ટમાં જોરદાર ધડાકા સાથે આગ ફાટી નીકળી હતી. આ બેઝમેન્ટમાં ૫૦થી વધુ કાર પાર્ક કરેલી હતી જેમાંથી એક નાની કારમાં અચાનક બ્લાસ્ટ થઈને આગ ફાટી નીકળી હતી. ગૅસ અને પેટ્રોલને કારણે ક્ષણભરમાં આગે વિકરાળ સ્વરૂપ પકડી લીધું હતું. એ આગમાં નાની કારથી માંડી BMW જેવી ૧૧ કાર અને એક ઍક્ટિવા બળીને ખાખ થઈ ગયાં હતાં, જ્યારે ૬ કાર મેલ્ટ થઈ ગઈ હતી.’